CELEX: 52021PC0429
Language: hu
Date: 2021-07-20
Title: Javaslat AZ EURÓPAI PARLAMENT ÉS A TANÁCS IRÁNYELVE az (EU) 2019/1153 európai parlamenti és tanácsi irányelvnek az illetékes hatóságoknak a központi bankszámla-nyilvántartásokhoz az egységes hozzáférési ponton keresztül való hozzáférése tekintetében történő módosításáról

EURÓPAI BIZOTTSÁG
            Brüsszel, 2021.7.20.
            COM(2021) 429 final
            2021/0244(COD)
            Javaslat
            AZ EURÓPAI PARLAMENT ÉS A TANÁCS IRÁNYELVE 
            az (EU) 2019/1153 európai parlamenti és tanácsi irányelvnek az illetékes hatóságoknak a központi bankszámla-nyilvántartásokhoz az egységes hozzáférési ponton keresztül való hozzáférése tekintetében történő módosításáról
            {SWD(2021) 210 final}
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  Amint azt a szervezett bűnözés elleni küzdelemre irányuló, a 2021 és 2025 közötti időszakra szóló uniós stratégia
                     1
                   is hangsúlyozza, az Európai Uniónak fokoznia kell a bűnözés elleni küzdelmet. A szervezett bűnözői csoportok jelentős illegális nyereségüket arra használják fel, hogy bekerüljenek a legális gazdaságba és a közintézményekbe, aláásva ezzel a jogállamiságot és az alapvető jogokat, valamint az emberek biztonsághoz való jogát és a hatóságokba vetett bizalmukat. Az EU-ban a büntetendő cselekményekből származó illegális bevételek 2019-ben 139 milliárd EUR-t tettek ki
                     2
                  , ami az Unió GDP-je 1 %-ának felel meg. A vagyonvisszaszerzés uniós és nemzeti szintű jogi keretének fejlődése ellenére a bűncselekmény elkövetési eszközeinek és az abból származó jövedelemnek csak kis százalékát kobozzák el
                     3
                  . 
               
               
                  A pénzügyi információkhoz való gyors hozzáférés kulcsfontosságú a hatékony pénzügyi nyomozásokhoz, valamint a bűncselekmény elkövetési eszközeinek és az abból származó jövedelmeknek a sikeres felkutatásához és elkobzásához. E tekintetben alapvető fontosságú annak ismerete, hogy ki rendelkezik bankszámlával a vizsgálatot végző tagállamtól eltérő tagállamban: nemcsak annak megállapítása érdekében, hogy melyik tagállamnak kell a biztosítási intézkedést és vagyonelkobzást elrendelő határozatot megküldeni
                     4
                  , hanem azért is, hogy a nyomozók potenciálisan döntő fontosságú nyomravezető információhoz jussanak. Annak érdekében azonban, hogy az egyik tagállamban bűncselekmények megelőzéséért, felderítéséért, kivizsgálásáért vagy büntetőeljárás alá vonásáért felelős hatóságok információt szerezzenek a nyomozás olyan alanyairól, akik bankszámlával rendelkeznek egy másik tagállamban, jelenleg rendőrségi vagy igazságügyi együttműködési csatornák útján kell információkat gyűjteniük. Ez gyakran nehézkes és időigényes folyamat, amely akadályozza az információkhoz való gyors hozzáférést, amint azt a pénzmosás és a terrorizmusfinanszírozás elleni küzdelemről szóló bizottsági jogalkotási javaslatcsomagot kísérő hatásvizsgálat 7. melléklete is mutatja, valamint a bűnüldözést. 
               
            
            
               Az (ötödik) pénzmosási irányelv
                  5
                32a. cikke értelmében a tagállamoknak olyan központi automatizált mechanizmust – például központi nyilvántartást vagy központi elektronikus adat-visszanyerési rendszert – kell bevezetniük, amelynek segítségével időben azonosíthatók a fizetési számlával vagy bankszámlával, illetve széffel rendelkező vagy ezek felett ellenőrzést gyakorló természetes vagy jogi személyek. 
            
            
               Az (EU) 2019/1153 irányelv
                  6
                már jelenleg is előírja a tagállamok számára, hogy jelöljenek ki a bűncselekmények megelőzésére, felderítésére, kivizsgálására és büntetőeljárás alá vonására hatáskörrel rendelkező hatóságokat annak érdekében, hogy azok hozzáférjenek a központi automatizált mechanizmusokhoz (a továbbiakban az (EU) 2019/1153 irányelvben alkalmazott központi bankszámla-nyilvántartás).  Azt is előírja számukra, hogy a kijelölt illetékes hatóságaik közé vonják be a vagyon-visszaszerzési hivatalokat, és lehetővé teszik a tagállamok számára, hogy illetékes hatóságként jelöljenek ki adóhatóságokat és korrupcióellenes hivatalokat, amennyiben azok a nemzeti jog alapján bűncselekmények megelőzésére, felderítésére, nyomozására vagy büntetőeljárás alá vonására hatáskörrel rendelkeznek. Az irányelv átültetésének határideje 2021. augusztus 1. 
            
            
               Az új pénzmosási irányelvre irányuló, e javaslattal párhuzamosan előterjesztett bizottsági javaslat értelmében a tagállamok biztosítják, hogy a központi bankszámla-nyilvántartásokból származó információk a Bizottság által kifejlesztendő és működtetendő bankszámla-nyilvántartások egységes hozzáférési pontján keresztül elérhetők legyenek
                  7
               . A központi bankszámla-nyilvántartások összekapcsolásával a bankszámla-nyilvántartások egységes hozzáférési pontjához hozzáféréssel rendelkező hatóságok anélkül, hogy meg kellene keresniük valamennyi más tagállambeli partnerüket, gyorsan megállapíthatnák, hogy egy adott személy vezet-e bankszámlát más tagállamokban. Jogalapjával összhangban (az Európai Unió működéséről szóló szerződés (EUMSZ) 114. cikke) az új pénzmosási irányelv csak a pénzügyi információs egységek (FIU-k) számára biztosít hozzáférést a bankszámla-nyilvántartások egységes hozzáférési pontjához. Ez a nemzeti szerv kapja a kötelezett szolgáltatóktól
                  8
                a gyanús tranzakciókra vonatkozó bejelentéseket, és adott esetben továbbítja azokat a bűnügyi nyomozó hatóságoknak. A súlyos bűncselekmények elleni küzdelem és különösen a hatékony pénzügyi nyomozások lefolytatása érdekében azonban a bűncselekmények megelőzésére, felderítésére, kivizsgálására vagy büntetőeljárás alá vonására hatáskörrel rendelkező hatóságoknak szintén hozzá kell férniük a bankszámla-nyilvántartások egységes hozzáférési pontjához, lehetővé téve számukra a büntetőeljárás szempontjából lényeges pénzügyi információk azonosítását, elemzését és értelmezését.
            
            
               E javaslat célja, hogy az új pénzmosási irányelvvel bevezetett egységes hozzáférési ponthoz való hozzáférést kiterjessze a bűncselekmények megelőzése, felderítése, nyomozása és büntetőeljárás alá vonására hatáskörrel rendelkező hatóságokra, amelyeket az (EU) 2019/1153 irányelv 3. cikkének (1) bekezdése alapján illetékes hatóságnak jelöltek ki. 
            
            
               •Összhang a szabályozási terület jelenlegi rendelkezéseivel
            
            
               
                  Ez a javaslat kiegészíti az új pénzmosási irányelvre irányuló bizottsági javaslatban foglalt, a bankszámla-nyilvántartások egységes hozzáférési pontjára vonatkozó rendelkezéseket.
               
               
                  A pénzmosás elleni keret alapja (az EUMSZ 114. cikke) a belső piachoz kapcsolódik, és a cél az uniós pénzügyi rendszer pénzmosás és terrorizmusfinanszírozás céljára való felhasználásának megakadályozása. Ez a javaslat kiegészíti a pénzmosás és a terrorizmusfinanszírozás elleni küzdelemre irányuló szakpolitikák megelőzési oldalát és épít arra, továbbá megerősíti a jogi keretet a bűnüldözési együttműködés szempontjából. 
               
               
                  Ez a javaslat összhangban van a Bizottság által 2020 májusában elfogadott, a pénzmosás és a terrorizmusfinanszírozás megelőzését célzó átfogó uniós politikára vonatkozó cselekvési tervvel
                     9
                  . A cselekvési terv hangsúlyozza, hogy a központi bankszámla-nyilvántartások uniós szintű összekapcsolására szükség van a pénzügyi információs egységek és a bűnüldöző hatóságok bankszámla-információkhoz való hozzáférésének felgyorsításához, valamint a határokon átnyúló együttműködés elősegítéséhez. A biztonsági unióra vonatkozó uniós stratégia (2020. július)
                     10
                   azt is hangsúlyozza, hogy ez az összekapcsolás jelentősen felgyorsíthatja a pénzügyi információs egységek és az illetékes hatóságok hozzáférését a pénzügyi információkhoz. A szervezett bűnözés elleni küzdelemre irányuló új uniós stratégia tartalmazza, hogy a Bizottság felül fogja vizsgálni az (EU) 2019/1153 irányelvet annak érdekében, hogy a bűnüldöző hatóságok számára hozzáférést biztosítson a központi bankszámla-nyilvántartásokat Unió-szerte összekapcsoló jövőbeli platformhoz.
               
            
            
               •Összhang az Unió egyéb szakpolitikáival
            
            
               
                  A javasolt irányelv összhangban van az Unió szakpolitikai céljaival, különösen a súlyos bűncselekmények elleni küzdelemmel, valamint a pénzmosás és a terrorizmusfinanszírozás megelőzését célzó kerettel, beleértve az új, pénzmosás elleni intézkedéscsomagot is.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  A módosítandó jogi aktus, azaz az (EU) 2019/1153 irányelv elfogadásához hivatkozott jogalappal összhangban a javasolt irányelv jogalapja az EUMSZ 87. cikkének (2) bekezdése. E rendelkezés lehetővé teszi az Unió számára, hogy intézkedéseket hozzon a tagállamok illetékes hatóságait (beleértve a rendőrséget, a vámhatóságokat és más bűnüldöző hatóságokat) érintő rendőrségi együttműködésre vonatkozóan, különösen a bűncselekmények megelőzése, felderítése és kivizsgálása szempontjából releváns információk gyűjtése, tárolása és cseréje tekintetében.
               
            
            
               •Szubszidiaritás (nem kizárólagos hatáskör esetén) 
            
         
         
            
               
                  A javaslat céljait a tagállamok egyedül nem tudják kielégítően megvalósítani, így azok uniós szinten – az Európai Unióról szóló szerződés (EUSZ) 5. cikkének (3) bekezdésében rögzített szubszidiaritás elvének megfelelően – jobban megvalósíthatók. A javaslat nem lépi túl a célkitűzéseinek eléréséhez szükséges mértéket. 
               
               
                  A szervezett bűnözői csoportok gyakran határokon átnyúlóan tevékenykednek, többek között azért, hogy elrejtsék és újból befektessék az illegálisan szerzett vagyonukat. Az a fenyegetés, hogy a szervezett bűnözői csoportok tiltott tevékenységből származó nyereségüket a gazdaságba való beszivárgás céljára használják, az Unió egészét érinti, ezért uniós szintű választ igényel. 
               
            
            
               •Arányosság
            
            
               
                  A javaslat – az Európai Unióról szóló szerződés (EUSZ) 5. cikkének (4) bekezdésében rögzített arányosság elvének megfelelően – arra szorítkozik, ami szükséges és arányos annak érdekében, hogy megkönnyítsék az uniós polgárok védelmének kötelezettségét viselő hatóságok részéről a releváns pénzügyi információk cseréjét. 
               
               
                  Az (EU) 2019/1153 irányelv csak korlátozott mennyiségű információhoz biztosít hozzáférést (pl. a tulajdonos neve, bankszámlaszám), amelyek feltétlenül szükségesek annak megállapításához, hogy a vizsgálat alanya rendelkezik-e bankszámlával egy banknál, és ha igen, melyik banknál. Ugyanez a korlátozás vonatkozik majd az e javaslat által létrehozott bankszámla-nyilvántartások egységes hozzáférési pontján keresztüli hozzáférési és keresési lehetőségekre is. 
               
            
            
               Ennek megfelelően más tagállamok illetékes hatóságai a bankszámla-nyilvántartások egységes hozzáférési pontján keresztül közvetlenül hozzáférhetnek az alábbi korlátozott információkhoz, és lekérdezhetik azokat (lásd az (EU) 2019/1153 irányelv 4. cikkének (2) bekezdését a 2. cikk (7) bekezdésével összefüggésben; lásd még a hatályos pénzmosási irányelv 32a. cikkének (3) bekezdését, valamint a javasolt új pénzmosási irányelv 14. cikkének (3) bekezdését és a javasolt új pénzmosási rendelet 18. cikkének (1) bekezdését):
            
            
               ·a számlatulajdonos ügyfél és a nevében eljáró bármely személy tekintetében: a név, továbbá az előírt egyéb azonosító adatok vagy egyedi azonosító szám;
            
            
               ·a számlatulajdonos ügyfél tényleges tulajdonosa tekintetében: a név, továbbá az előírt egyéb azonosító adatok vagy egyedi azonosító szám;
            
            
               ·a bank- vagy fizetési számla tekintetében: a nemzetközi bankszámlaszám (IBAN), valamint a számlanyitás és -zárás dátuma;
            
            
               ·széf esetében: a bérlő neve, továbbá az előírt egyéb azonosító adatok vagy egyedi azonosító szám és a bérleti időszak hossza.
            
            
               
                  Az itt javasolt intézkedések értelmében a bűncselekmények megelőzésére, felderítésére, kivizsgálására és büntetőeljárás alá vonására hatáskörrel rendelkező hatóságok ezért továbbra sem férhetnek majd hozzá az olyan különleges adatokhoz, mint például az ügyletekre vagy a számlaegyenlegre vonatkozó információk, és azokat nem kérdezhetik le. A bankszámla-nyilvántartások egységes hozzáférési pontján keresztül csak a bankszámla, vagy a fizetési számla tulajdonosának, vagy a széf birtokosának azonosításához szigorúan szükséges információkat teszik hozzáférhetővé. Amint a hatóságok az e javaslatban biztosított hozzáférés alapján megállapítják, hogy a vizsgálat alanya mely pénzügyi intézménynél rendelkezik más tagállamban bankszámlával, szükség esetén a megfelelő rendőrségi vagy igazságügyi együttműködési csatornákon keresztül további információkat (pl. az ügyletek jegyzékét) kell kérniük.
               
            
            
               •A jogi aktus típusának megválasztása
            
            
               
                  Ez a javaslat irányelv formáját ölti, mivel az (EU) 2019/1153 irányelv módosításával jár. 
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Más európai uniós intézmények véleménye és az érdekelt felekkel folytatott konzultációk
            
            
               A pénzügyi nyomozásoknak a súlyos és szervezett bűnözés elleni küzdelem érdekében történő megerősítéséről szóló, 2020. júniusi tanácsi következtetésekben
                  11
                a tagállamok felkérték a Bizottságot, hogy fontolja meg a jogi keret további erősítését a nemzeti központi bankszámla-nyilvántartások összekapcsolása révén, hogy ezáltal felgyorsuljon a pénzügyi információkhoz való hozzáférés, és könnyebbé váljon az illetékes hatóságok közötti, határokon átnyúló együttműködés Unió-szerte. 
            
            
               2020. július 10-i állásfoglalásában
                  12
                az Európai Parlament üdvözölte a Bizottság arra irányuló tervét, hogy biztosítja a központi bankszámla-nyilvántartások összekapcsolását annak érdekében, hogy felgyorsítsa a bűnüldöző hatóságok és a pénzügyi információs egységek pénzügyi információkhoz való hozzáférését a különböző nyomozási szakaszokban, és hogy az alkalmazandó adatvédelmi szabályokkal teljes összhangban elősegíti a határokon átnyúló együttműködést.
            
            
               E javaslat előkészítése során a Bizottság a vagyonvisszaszerzési hivatalok platformjának ülésein, valamint informális és célzott konzultáció keretében konzultált a vagyonvisszaszerzési hivatalokkal, amelyek teljes mértékben támogatták a kezdeményezést.
            
            
               •Hatásvizsgálat
            
            
               
                  A javaslatot alátámasztja a pénzmosás elleni küzdelemről szóló javasolt új csomag hatásvizsgálata (különösen annak a bankszámla-nyilvántartások összekapcsolásáról szóló 7. melléklete), amelyről a Szabályozói Ellenőrzési Testület 2020. december 4-én kedvező véleményt adott ki. A javaslathoz csatolt bizottsági szolgálati munkadokumentum további elemzést tartalmaz a központi bankszámla-nyilvántartások összekapcsolt rendszeréhez való hozzáférésnek a bűncselekmények megelőzésére, felderítésére, kivizsgálására és büntetőeljárás alá vonására az (EU) 2019/1153 irányelv alapján kijelölt, hatáskörrel rendelkező hatóságokra való kiterjesztésének helyzetét és hatásait illetően. 
               
            
         
         
            
               •Alapjogok
            
            
               
                  Ez a javaslat hozzáférést fog biztosítani a bűncselekmények megelőzésére, felderítésére, kivizsgálására és büntetőeljárás alá vonására hatáskörrel rendelkező, egyértelműen kijelölt hatóságoknak a központi bankszámla-nyilvántartások összekapcsolt rendszeréhez, a bankszámla-nyilvántartások egységes hozzáférési pontjához. Lehetővé fogja tenni számukra annak gyors megállapítását, hogy egy adott személy rendelkezik-e bankszámlával más tagállamokban, anélkül, hogy megkereséssel kellene fordulniuk valamennyi uniós tagállambeli partnerükhöz. 
               
               
                  A központi bankszámla-nyilvántartások központosítják a jogi és természetes személyekre vonatkozó személyes adatokat. A bankszámla-nyilvántartások egységes hozzáférési pontjához való hozzáférés kiterjesztése tehát hatással lesz az érintettek alapvető jogaira, különösen a magánélet tiszteletben tartásához való jogra és a személyes adatok védelméhez való jogra (az Európai Unió Alapjogi Chartájának (a továbbiakban: Charta) 7., illetve 8. cikke). 
               
               
                  A Chartában, különösen annak 7. és 8. cikkében elismert jogok és szabadságok gyakorlásának ebből eredő korlátozása megfelel a Chartában, különösen annak 52. cikke (1) bekezdésében meghatározott követelményeknek. 
               
               
                  A korlátozást törvény írja elő, és azt az Unió által elismert közérdekű cél, nevezetesen a súlyos bűncselekmények elleni küzdelem szükségessége indokolja. 
               
               
                  Ezenkívül tiszteletben tartják a szóban forgó jogok és szabadságok lényegét, és a korlátozások arányosak a kitűzött céllal. 
               
               
                  Ami a magánélet tiszteletben tartásához való jogot illeti, a hatás korlátozott, különösen mivel ez a javaslat nem írja elő további számlatulajdonosi adatok gyűjtését, valamint figyelembe véve, hogy a más tagállamoktól származó, a bankszámla-nyilvántartások egységes hozzáférési pontján keresztül elérhető információk már a rendőrségi és igazságügyi együttműködési csatornákon keresztül is beszerezhetők. Ezenkívül a magánélet tiszteletben tartásához való jogba való beavatkozás mértéke viszonylag korlátozott lesz, mivel a hozzáférhető és kereshető adatok nem terjednek ki a pénzügyi ügyletekre vagy a számlaegyenlegre. Az adatok korlátozott körére (például a tulajdonos nevére és bankszámlaszámára) terjed ki, amint azt egy adott tagállam illetékes hatósága szigorúan előírja annak megállapításához, hogy a vizsgálat által érintett alany más tagállamokban mely bank(ok)nál rendelkezik számlával.
               
               
                  A természetes személyek személyes adatainak védelme tekintetében a bankszámlákra vonatkozó információk személyes adatnak minősülhetnek, és a bűncselekmények megelőzésére, felderítésére, kivizsgálására és büntetőeljárás alá vonására hatáskörrel rendelkező hatóságok ezekhez az adatokhoz való hozzáférése személyes adatok kezelésének minősülne. Az e hatóságok által a bankszámla-nyilvántartások egységes hozzáférési pontján keresztül elért és lekérdezett központi bankszámla-nyilvántartásokból származó adatok kezelésére az (EU) 2016/680 irányelvet átültető nemzeti jogszabályok vonatkoznának, ahogyan az jelenlegi állapotában az (EU) 2019/1153 irányelv alapján hozzáférhető és lekérdezett adatok esetében is fennáll. 
               
               
                  Emellett az (EU) 2019/1153 irányelvben már előírt biztosítékok és korlátozások alkalmazandók lesznek a kijelölt hatóságok által más tagállamok központi bankszámla-nyilvántartásaihoz a bankszámla-nyilvántartások egységes hozzáférési pontján keresztül történő közvetlen hozzáférés vagy az azokan történő keresés tekintetében is. Különösen az említett irányelv 3., 4., 5. és 6. cikkében előírt biztosítékokat és korlátozásokat érinti, amelyek konkrétan a következőket írják elő:
               
            
            
               ·kizárólag a bűncselekmények megelőzésére, felderítésére, kivizsgálására és büntetőeljárás alá vonására hatáskörrel rendelkező, a tagállamok által kijelölt hatóságok férhetnek hozzá a központi bankszámla-nyilvántartásokhoz és kereshetnek azokban, többek között a bankszámla-nyilvántartások egységes hozzáférési pontján keresztül (az irányelv új 4. cikkének (1a) bekezdésével összefüggésben értelmezett 3. cikkének (1) bekezdése). 
            
            
               ·a központi bankszámla-nyilvántartásokhoz való hozzáférés és azok lekérdezése – többek között a bankszámla-nyilvántartások egységes hozzáférési pontján keresztül – kizárólag a „súlyos bűncselekmények” megelőzése, felderítése, kivizsgálása vagy büntetőeljárás alá vonása, illetve a „súlyos bűncselekményekre” vonatkozó nyomozás támogatása céljából engedélyezett (az irányelv 4. cikkének (1) bekezdése és új (1a) bekezdése). A súlyos bűncselekmények ebben az összefüggésben az (EU) 2016/794 rendelet
                  13
                I. mellékletében felsorolt bűncselekményformákat jelentik (az irányelv 2. cikkének (12) bekezdése).
            
            
               ·a fentiekben kifejtettek szerint a központi bankszámla-nyilvántartásokban szereplő információknak csak azon korlátozott köre érhető el és kereshető többek között a bankszámla-nyilvántartások egységes hozzáférési pontján keresztül, amely szigorúan szükséges annak megállapításához, hogy a vizsgálat alanya rendelkezik-e egy banknál számlával, és mely banknál (pl. a tulajdonos neve és bankszámlaszáma) (4. cikk (2) bekezdése a 2. cikk (7) bekezdésével összefüggésben). 
            
            
               ·a hozzáférést és a kereséseket – többek között a bankszámla-nyilvántartások egységes hozzáférési pontján keresztül – eseti alapon, az egyes illetékes hatóságok külön kijelölt és erre felhatalmazott személyzetének kell elvégeznie (5. cikk (1) és (2) bekezdése). A tagállamoknak intézkedéseket kell hozniuk annak érdekében, hogy biztosítsák az adatok magas szintű technológiai szabványoknak megfelelő biztonságát a bankszámla-információkhoz való hozzáférés és azok lekérdezése céljából (5. cikk (3) bekezdése).
            
            
               ·minden hozzáférésről és keresésről naplót kell vezetni, beleértve a bankszámla-nyilvántartások egységes hozzáférési pontján keresztül végzett lekérdezéseket is (6. cikk (1) bekezdése). Ezeket a naplókat az adatvédelmi tisztviselőknek rendszeresen ellenőrizniük kell a központi bankszámla-nyilvántartások tekintetében, és kérésre az illetékes felügyeleti hatóság rendelkezésére kell bocsátaniuk (6. cikk (2) bekezdése). A naplókat kizárólag adatvédelmi nyomonkövetés céljából lehet megőrizni, megfelelő intézkedésekkel védeni kell a jogosulatlan hozzáféréssel szemben, és azokat a létrehozásuk után öt évvel törölni kell, kivéve, ha nyomonkövetési eljárásokhoz szükségesek (6. cikk (3) bekezdése).
            
            
               4.KÖLTSÉGVETÉSI VONZATOK
            
            
               
                  A javaslat nincs hatással az uniós költségvetésre.
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  A módosítandó jogi aktus ((EU) 2019/1153 irányelv) már rendelkezik a megfelelő nyomon követésről, jelentéstételről és értékelésről. 
               
            
            
               •Magyarázó dokumentumok (irányelvek esetén)
            
         
         
            
               
                  A javaslathoz nincs szükség az átültetésre vonatkozó magyarázó dokumentumokra. 
               
            
            
               •A javaslat egyes rendelkezéseinek részletes magyarázata
            
            
               
                  Az 1. cikk módosítja az (EU) 2019/1153 irányelv 4. cikkét, és lehetővé teszi a bűncselekmények megelőzésére, felderítésére, kivizsgálására és büntetőeljárás alá vonására hatáskörrel rendelkező, kijelölt hatóságok számára, hogy a bankszámla-nyilvántartások egységes hozzáférési pontján keresztül közvetlenül hozzáférjenek más tagállamok központi bankszámla-nyilvántartásaihoz és azokban keresést végezzenek. 
               
               
                  A 2. cikk meghatározza az új irányelv tagállamok általi átültetésének határidejét.
               
            
            
               2021/0244 (COD)
            
            
               Javaslat
            
            
               AZ EURÓPAI PARLAMENT ÉS A TANÁCS IRÁNYELVE
            
            
               az (EU) 2019/1153 európai parlamenti és tanácsi irányelvnek az illetékes hatóságoknak a központi bankszámla-nyilvántartásokhoz az egységes hozzáférési ponton keresztül való hozzáférése tekintetében történő módosításáról
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 87. cikke (2) bekezdésére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Gazdasági és Szociális Bizottság véleményére
                  14
               , 
            
            
               tekintettel a Régiók Bizottságának véleményére
                  15
               ,
            
            
               rendes jogalkotási eljárás keretében,
            
            
               mivel:
            
            
               (1)A súlyos bűncselekmények, többek között a terrorizmus megelőzése, felderítése, nyomozása és a büntetőeljárás alá vonása céljából szükséges a pénzügyi információkhoz való hozzáférés megkönnyítése. Különösen a pénzügyi információkhoz való gyors hozzáférés elengedhetetlen a hatékony nyomozásokhoz, valamint a bűncselekmény elkövetési eszközeinek és az abból származó jövedelmeknek a sikeres felkutatásához és azt követő elkobzásához.
            
            
               (2)Az (EU) 2019/1153 európai parlamenti és tanácsi irányelv
                  16
                lehetővé teszi a tagállamok által kijelölt, a bűncselekmények megelőzése, felderítése, nyomozása és büntetőeljárás alá vonása tekintetében hatáskörrel rendelkező hatóságok számára, hogy bizonyos biztosítékok és korlátozások mellett hozzáférjenek a bankszámla-információkhoz és lekérdezzék azokat. Az (EU) 2019/1153 irányelv a bankszámla-információkat a tagállamok által az (EU) 2015/849 európai parlamenti és tanácsi irányelv
                  17
                alapján létrehozott és az (EU) 2019/1153 irányelvben központi bankszámla-nyilvántartásként említett központi automatizált mechanizmusokban szereplő bizonyos információkként határozza meg. 
            
            
               (3)Az (EU) 2019/1153 irányelv értelmében kijelölt hatóságok magukban foglalják legalább a vagyonvisszaszerzési hivatalokat, valamint magukban foglalhatnak adóhatóságokat és korrupcióellenes hivatalokat is, amennyiben azok a nemzeti jog alapján a bűncselekmények megelőzésére, felderítésére, nyomozására és büntetőeljárás alá vonására hatáskörrel rendelkeznek. Az említett irányelv értelmében az illetékes hatóságok kizárólag az e hatóságokat kijelölő tagállam központi bankszámla-nyilvántartásaihoz való közvetlen hozzáférésre és keresésre jogosultak.  
            
            
               (4)Az (EU) YYYY/XX európai parlamenti és tanácsi irányelv
                  18
               , amely felváltja az (EU) 2015/849 európai parlamenti és tanácsi irányelvet
                  19
               , és megőrzi az említett irányelv által létrehozott rendszer legfontosabb jellemzőit, előírja továbbá, hogy a központi automatizált mechanizmusokat a bankszámla-nyilvántartások egységes hozzáférési pontján keresztül kapcsolják össze, amelyet a Bizottságnak kell kifejlesztenie és működtetnie. Az (EU) YYYY/XX irányelv értelmében azonban továbbra is csak a pénzügyi információs egységek rendelkeznek közvetlen hozzáféréssel a központosított automatizált mechanizmusokhoz, többek között a bankszámla-nyilvántartások egységes hozzáférési pontján keresztül.
            
         
         
            
               (5)Figyelembe véve a szervezett bűnözés és a pénzmosás határokon átnyúló jellegét, valamint a releváns pénzügyi információk fontosságát a bűncselekmények elleni küzdelem céljából, többek között az illegálisan szerzett vagyoni eszközök gyors felkutatása, befagyasztása és elkobzása révén, amennyiben lehetséges és helyénvaló, az (EU) 2019/1153 irányelvvel összhangban kijelölt, bűncselekmények megelőzésére, felderítésére, nyomozására és büntetőeljárás alá vonására hatáskörrel rendelkező hatóságok számára lehetővé kell tenni, hogy közvetlenül hozzáférjenek más tagállamok központi bankszámla-nyilvántartásaihoz és keresést végezzenek azokban az (EU) YYYY/XX irányelv alapján létrehozott bankszámla-nyilvántartások egységes hozzáférési pontján keresztül.
            
            
               (6)Az (EU) 2019/1153 irányelvben már megállapított biztosítékokat és korlátozásokat alkalmazni kell a bankszámla-nyilvántartások ezen irányelv által létrehozott egységes hozzáférési pontján keresztül a bankszámla-információkhoz való hozzáférés és azok lekérdezésének lehetőségei tekintetében is. Ezek a biztosítékok és korlátozások magukban foglalják a bankszámla-információkhoz való hozzáférésre és azok lekérdezésére jogosult hatóságokra vonatkozó korlátozásokat, a hozzáférés és a lekérdezés célját, a hozzáférhető és kereshető információk típusait, a kijelölt illetékes hatóságok személyzetére vonatkozó követelményeket, az adatok biztonságát, valamint a hozzáférés és a keresés naplózását. 
            
            
               (7)A személyes adatoknak az ezen irányelv által létrehozott hozzáférési és keresési lehetőségekkel összefüggésben az illetékes hatóságok általi kezelése az (EU) 2016/680 európai parlamenti és tanácsi irányelv
                  20
                hatálya alá tartozik. Ezért ez az irányelv tiszteletben tartja az alapvető jogokat és figyelembe veszi az Európai Unióról szóló szerződés 6. cikkében és az Európai Unió Alapjogi Chartájában elismert elveket, különösen a magán- és családi élet tiszteletben tartásához való jogot, valamint a személyes adatok védelméhez való jogot.
            
            
               (8)Mivel ezen irányelv célját – nevezetesen a bűncselekmények megelőzésére, felderítésére, kivizsgálására és büntetőeljárás alá vonására hatáskörrel rendelkező kijelölt hatóságok felhatalmazását arra, hogy az (EU) YYYY/XX irányelvvel létrehozott bankszámla-nyilvántartások egységes hozzáférési pontján keresztül hozzáférjenek más tagállamok központi bankszámla-nyilvántartásaihoz – a tagállamok nem tudják kielégítően megvalósítani, az Unió szintjén azonban e cél jobban megvalósítható, az Unió intézkedéseket hozhat az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez az irányelv nem lépi túl az e cél eléréséhez szükséges mértéket.
            
            
               (9)[Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 3. cikkével összhangban Írország bejelentette, hogy részt kíván venni ennek az irányelvnek az elfogadásában és alkalmazásában.]
            
            
               [vagy] 
            
            
               [Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, az említett jegyzőkönyv 4. cikkének sérelme nélkül, Írország nem vesz részt ennek az irányelvnek az elfogadásában, az rá nézve nem kötelező és nem alkalmazandó.] 
            
            
               (10)Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek az irányelvnek az elfogadásában, az rá nézve nem kötelező és nem alkalmazandó.
            
            
               (11)Az (EU) 2019/1153 irányelvet ezért ennek megfelelően módosítani kell.
            
            
               (12)Az (EU) 2018/1725 európai parlamenti és tanácsi rendelet 42. cikkének (1) bekezdésével összhangban a Bizottság egyeztetett az európai adatvédelmi biztossal
                  21
               [, aki 2021. XX-án/-én véleményt nyilvánított],
            
            
               ELFOGADTA EZT AZ IRÁNYELVET:
            
            
               1. cikk
            
            
               Az (EU) 2019/1153 irányelv 4. cikke a következő bekezdéssel egészül ki:
            
            
                „(1a) A tagállamok biztosítják, hogy a 3. cikk (1) bekezdése értelmében kijelölt illetékes nemzeti hatóságok rendelkezzenek arra irányuló hatáskörrel, hogy közvetlenül és azonnal hozzáférjenek az (EU) YYYY/XX irányelv[az új pénzmosási irányelv] XX. cikkének megfelelően létrehozott bankszámla-nyilvántartások egységes hozzáférési pontján keresztül rendelkezésre álló bankszámla-információkhoz és azokban keresést végezzenek, amikor ez súlyos bűncselekmények megelőzése, felderítése, nyomozása és büntetőeljárás alá vonása céljából feladataik ellátásához szükséges, vagy súlyos bűncselekményt érintő nyomozás támogatása érdekében szükséges, beleértve az ilyen nyomozásokkal kapcsolatos vagyoni eszközök azonosítását, felkutatását és befagyasztását is.”.  
            
            
               2. cikk
            
            
               1.A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb [XXYY]-ig [az átültetési időszakot a központi automatizált mechanizmus összekapcsolására vonatkozó rendelkezések alkalmazása tekintetében az új pénzmosási irányelvben meghatározott alkalmazási időponthoz kell igazítani] megfeleljenek. E rendelkezések szövegét haladéktalanul megküldik a Bizottság számára.
            
            
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
            
            
               2.A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
            
            
               3. cikk
            
            
               Ez az irányelv az Európai Unió Hivatalos Lapjában való kihirdetését követő huszadik napon lép hatályba.
            
         
         
            
               4. cikk
            
            
               Ennek az irányelvnek a Szerződéseknek megfelelően a tagállamok a címzettjei.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  
                        Európai Bizottság, Közlemény a szervezett bűnözés elleni küzdelemre irányuló uniós stratégiáról (2021–2025) (COM(2021)170, 2021.4.14.).
               
               
                  
                     (2)
                  
                        Ez kiterjed a tiltott kábítószerekre, az emberkereskedelemre, a migránscsempészésre, a csalásra („eltűnő kereskedő” révén elkövetett, Közösségen belüli héacsalás, szellemitulajdonjog-sértés, élelmiszercsalás), a környezeti bűnözésre (tiltott hulladék és vadon élő állatok és növények jogellenes kereskedelme), a tiltott tűzfegyverekre, a tiltott dohánytermékekre, a kiberbűnözésre és a vagyon elleni szervezett bűnözésre (Study on Mapping the risk of serious and organised crime infiltration in legitimate businesses / Tanulmány a súlyos és szervezett bűnözés legális vállalkozásokba való beszivárgása kockázatának feltérképezéséről, 2021. március, DR0221244ENN); 
                  https://data.europa.eu/doi/10.2837/64101
                  .
               
               
                  
                     (3)
                  
                        Europol, Does crime still pay? Criminal asset recovery in the EU. Survey of statistical information 2010–2014 (Még mindig jól fizető üzlet a bűnözés? Vagyonvisszaszerzés az EU-ban. A 2010–2014-es statisztikai adatok áttekintése), 2016; 
                  https://www.europol.europa.eu/publications-documents/does-crimestill-pay
                  .
                   
               
               
                  
                     (4)
                  
                        A 2003/757/IB és a 2006/783/IB tanácsi kerethatározat, valamint (2020. december 19-től) az (EU) 2018/1805 rendelet alapján.
               
               
                  
                     (5)
                  
                        Az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).
               
               
                  
                     (6)
                  
                        Az Európai Parlament és a Tanács (EU) 2019/1153 irányelve (2019. június 20.) a pénzügyi és egyéb információk bizonyos bűncselekmények megelőzése, felderítése, nyomozása és a vádeljárás lefolytatása céljából történő felhasználásának megkönnyítését szolgáló szabályok megállapításáról (HL L 186., 2019.7.11., 122. o.).
               
               
                  
                     (7)
                  
                        A Bizottság javaslata – Az Európai Parlament és a Tanács irányelve (2021/XX).
               
               
                  
                     (8)
                  
                        A pénzmosási irányelv és a pénzmosás/terrorizmusfinanszírozás elleni szabályok hatálya alá tartozó jogi vagy természetes személyek.
               
               
                  
                     (9)
                  
                        A Bizottság közleménye a pénzmosás és a terrorizmusfinanszírozás megelőzését szolgáló, átfogó uniós szakpolitikára irányuló cselekvési tervről (COM(2020) 2800, 2020.5.7.).
               
               
                  
                     (10)
                  
                        A Bizottság közleménye – A biztonsági unióra vonatkozó uniós stratégia (COM/2020/605, 2020.7.24.)
               
               
                  
                     (11)
                  
                        A Tanács következtetései a pénzügyi nyomozásoknak a súlyos és szervezett bűnözés elleni küzdelem érdekében történő megerősítéséről, 2020.június 17., 8927/20.
               
               
                  
                     (12)
                  
                        Az Európai Parlament 2020. július 10-i állásfoglalása a pénzmosás és a terrorizmusfinanszírozás megelőzését szolgáló, átfogó uniós szakpolitikáról – a Bizottság cselekvési terve és más fejlemények (2020/2686(RSP)).
               
               
                  
                     (13)
                  
                        Az Európai Parlament és a Tanács (EU) 2016/794 rendelete (2016. május 11.) a Bűnüldözési Együttműködés Európai Uniós Ügynökségéről (Europol), valamint a 2009/371/IB, a 2009/934/IB, a 2009/935/IB, a 2009/936/IB és a 2009/968/IB tanácsi határozat felváltásáról és hatályon kívül helyezéséről (HL L 135., 2016.5.24., 53. o.).
               
               
                  
                     (14)
                  
                        HL C , , . o.
               
               
                  
                     (15)
                  
                        HL C , , . o.
               
               
                  
                     (16)
                  
                        Az Európai Parlament és a Tanács (EU) 2019/1153 irányelve (2019. június 20.) a pénzügyi és egyéb információk bizonyos bűncselekmények megelőzése, felderítése, nyomozása és a vádeljárás lefolytatása céljából történő felhasználásának megkönnyítését szolgáló szabályok megállapításáról, valamint a 2000/642/IB tanácsi határozat hatályon kívül helyezéséről (HL L 186., 2019.7.11., 122. o.).
               
               
                  
                     (17)
                  
                        Az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).
               
               
                  
                     (18)
                  
                        [Hivatkozás az új pénzmosási irányelvre, elfogadását követően.]
               
               
                  
                     (19)
                  
                        Az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).
               
               
                  
                     (20)
                  
                        Az Európai Parlament és a Tanács (EU) 2016/680 irányelve (2016. április 27.) a személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről (HL L 119., 2016.5.4., 89. o.).
               
               
                  
                     (21)
                  
                        Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).